S-1044/2019

Dómur:

Mál þetta, sem var tekið til dóms 21. október 2019 höfðaði lögreglustjórinn á Suðurnesjum með ákæru 12. ágúst 2019, á hendur M-x-x W-x-x, kt. 0000000000, [...];

I.

Fyrir fíkniefnalagabrot, með því að hafa, sunnudaginn 19. maí 2019, í geymslu við bílskúr að [...], haft í vörslum sínum í sölu og dreifingarskyni samtals 153 stk. kannabisplöntur, 447,80 grömm af kannabislaufum og 1,23 grömm af maríhúana og hafa um skeið fram til þess dags ræktað greindar plöntur, sem fundust í geymslunni.

Telst háttsemi þessi varða við 2., sbr. 4., sbr. 4. gr. a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Fyrir áfengislagabrot, með því að hafa á sama tíma og sama stað og kemur fram í ákærulið I. haft í vörslum sínum, til sölu og dreifingar 60 lítra af ólöglegu áfengi með ethnól styrkleika uppá 13% (landa), er lögregla fann við húsleitina.

Telst háttsemi þessi varða við b. lið. 2. mgr. 4. gr., sbr. 2. mgr. 6. gr., og 7. gr., sbr. 1. mgr. 27. gr. áfengislaga nr. 75/1998, sbr. 2. gr. laga nr. 40/2005.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerðar verði upptækar, framangreindar 153 kannabisplöntur, 447,80 grömm af kannabislaufum og 1,23 grömm af maríhúana samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerð nr. 233/2001. Jafnframt er þess krafist að ákærði verði dæmdur til að sæta upptöku á 3 stk. ljós, 1 stk. loftsíum, 9 stk. perur, 2 stk. viftur og 3 stk. straumbreytar og bruggtæki sem lögreglan lagði hald á samkvæmt heimild í 7. mgr. 5. gr. laga nr. 65/1974 og 1. tl. 1. mgr. 69. gr. a almennra hegningarlaga nr. 19/1940.“

Af hálfu ákærða er krafist vægustu refsingar sem lög leyfa og að refsing verði skilorðsbundin. Þá gerir skipaður verjandi kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur í [...] og hefur ekki áður sætt refsingu samkvæmt framlögðu sakavottorði. Ákærði er í máli þessu meðal annars sakfelldur fyrir vörslur á umtalsverðum fjölda kannabisplantna í sölu og dreifingarskyni og hafa um skeið fram til þess dags ræktað greindar plöntur. Ákærði hefur greiðlega og skýlaust játað sök, bæði á rannsóknarstigi og fyrir dómi, og ber að virða það honum til málsbóta. Samkvæmt framangreindu þykir refsing ákærða hæfilega ákveðin fangelsi í átta mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerðar upptækar 153 kannabisplöntur, 447,80 g af kannabislaufum, 1,23 g af maríhúana, 3 ljós, 1 loftsía, 9 perur, 2 viftur, 3 straumbreytar og bruggtæki.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða sakarkostnað málsins sem, samkvæmt framlögðu yfirliti sækjanda um slíkan kostnað og með stoð í meðfylgjandi gögnum, nemur 256.068 krónum. Þá greiði ákærði þóknun skipaðs verjanda síns, M-kk-ef D-kk-ef N-kk-ef lögmanns, sem þykir hæfilega ákveðin 189.720 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, M-x-x W-x-x, sæti fangelsi í átta mánuði, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 153 kannabisplöntum, 447,80 g af kannabislaufum, 1,23 g af maríhúana, 3 ljósum, 1 loftsíu, 9 perum, 2 viftum, 3 straumbreytum og bruggtæki.

Ákærði greiði 445.788 krónur í sakarkostnað, þar með talda þóknun skipaðs verjanda síns, M-kk-ef D-kk-ef N-kk-ef lögmanns, 189.720 krónur að meðtöldum virðisaukaskatti.

M-kvk-nf H-kvk-nf H-kvk-nf

Ákærði sæti upptöku á 153 kannabisplöntum, 447,80 g af kannabislaufum, 1,23 g af maríhúana, 3 ljósum, 1 loftsíu, 9 perum, 2 viftum, 3 straumbreytum og bruggtæki.

Ákærði greiði 445.788 krónur í sakarkostnað, þar með talda þóknun skipaðs verjanda síns, M-kk-ef D-kk-ef N-kk-ef lögmanns, 189.720 krónur að meðtöldum virðisaukaskatti.

M-kvk-nf H-kvk-nf H-kvk-nf